רוטבליט קושר באלבום את התמוטטות מדינת ישראל עם חטאים מוסריים שדוגמאות להם הוא מביא הן מהמקורות והן מהמציאות בת זמננו. בשיר "מבצע הנשר", שהוא מעין דקלום איטי על רקע מוזיקה, משחזר רוטבליט באריכות את הקנוניה בה שיגר דוד המלך את אוריה החיתי אל מותו בשדה הקרב במטרה לגזול ממנו את רעייתו בת שבע. רוטבליט גם מבקר קשות את ההדוניזם ואת תאוות הכיבושים בחברה הישראלית. ב"עיר ושמה גוש דן", שיר העוסק בקיטוב החברתי העמוק, הוא כותב "לא כירושלים שמסחרה בנצח/ כאן על שפת הים כל עסקינו חול/ עיר ושמה גוש דן עובדת רק לבצע/ כל אחד חוטף כמה שהוא יכול", ואף כורך את המגמה הזו עם מלחמת לבנון הראשונה בשורות "עיר ושמה גוש דן איננה דואגת/ המצב קשה והחשבון פשוט/ היא לבדה לחוף ימים חוגגת/ אכול ושתה כי מחר ביירות". לתפיסתו, החברה הישראלית שרויה בפולמוס נהנתני עד כדי כך שאינה מבחינה בתהליכים פנימיים המערערים אותה מבפנים וסופם להביא עליה התמוטטות מוחלטת. תחושת חוסר האונים באה לידי ביטוי בשיר "חדר החקירות", בו מתאר רוטבליט אדם שנעצר, מובא לחדר חקירות, מעונה על ידי חוקריו ומנסה איכשהו לשמור על שפיות בחושבו על אישה יפה שפגש קודם למעצרו. אפילו בשיר "תחי הרפובליקה", שכותרתו מרמזת כביכול על חזרה למשטר דמוקרטי, מתברר מייד כי הסלוגן הזה אינו אלא כותרת להמשך ההפיכה הדתית הממוטטת את שרידי המדינה וסופה אנרכיה: "...זה הפיצוץ הגדול ביותר בתולדות העם היהודי/ כאן מנסרים את עץ הדעת/ והאטומים מתבקעים/ אני יכול להבחין מכאן/ בכל שבעת הרקיעים/ מראה מלהיב/ מראה מרהיב/ מראה מגניב/ מראה כעיר שנדלקה/ ותחי הרפובליקה/ תחי הרפובליקה/ תחי הרפובליקה/ ואיש הישר בעיניו יעשה".
במקביל לאווירת הקריסה הפוליטית והחברתית הבאה לידי ביטוי במרבית שירי האלבום, נכללים בו גם שני שירי אהבה עדינים. אחד מהם, "עין עצומה", מושם בפיו של ימאי המתגעגע אל אהובתו. האחר, "גשם פתאומי", מרמז על רומן שמתנהל עם אישה נשואה, שהדובר נכסף לראות אותה שוב. שני שירים אלה הם גם המלודיים ביותר באלבום.
בגרסתו המקורית של האלבום נכללו שמונה שירים. בשנת 1998, משהועבר האלבום לגרסת דיסק, הוסיף רוטבליט לפורמט החדש שיר נוסף, "אדון משורר", בו הוא יוצא נגד העדפתם של משוררי התקופה שלא לנקוט עמדה פוליטית נגד ההידרדרות המוסרית והפוליטית ההולכת ופושה בחברה.
הפקת האלבום.
ההרכב הבסיסי המנגן בכל שיריו המקוריים של האלבום כונה על ידי רוטבליט "הרכב אכילס" וכלל את עופר ליפשיץ (גיטרה), יעקב סגל (גיטרה בס) וגדי סרי (תופים וכלי הקשה). אל אלה הצטרפו בוריס גאמר (סקסופון, חליל וקלרינט), יצחק קלפטר (גיטרה חשמלית), אדי גרימברג (סינטיסייזרים ופסנתר חשמלי) ואחרים. המנהל המוזיקלי מיקי גבריאלוב נענה לבקשתו למקם את האלבום במרחב המזרח תיכוני לא רק מבחינה טקסטואלית וחברתית אלא גם מוזיקלית. לפיכך, הוזמנו לנגן בו גם נגנים המתמחים במוזיקה ערבית, כמו סלים נדאף (עוד וכינור) ואלברט אליאס (חליל סוף ערבי). בשירתו הקפיד רוטבליט על הגייה שהוא רואה כמזרח תיכונית שורשית, לרבות שימוש בח' וע' גרוניות. קולות רקע תרמו יהודית רביץ, קורין אלאל, מיקי גבריאלוב, דורי בן זאב ושמוליק קראוס.
את עטיפת האלבום עיצב דוד טרטקובר. האלבום הוקלט בהפקה עצמית באולפני טיוב בתל אביב.
חן ליבה
חן ליבה (נולד ב-12 בפברואר 1988), הוא די ג'יי בחתונות ומועדונים, מלחין, מעבד ומפיק מוזיקלי ישראלי, העוסק בסגנונות הפופ והדאנס.
ביוגרפיה.
ליבה נולד בחולון ובגיל 6 עברה משפחתו לאשדוד, הוא התחיל את הקריירה המוזיקלית שלו בשנת 1998 שהיה רק בן 10, והחל לתקלט בימי הולדת של חברים ובמסיבות בבית הספר.
בגיל 12 התחיל ליבה להתעסק בהפקת מוזיקה ובאותה תקופה יצר קשרים עם תקליטנים גדולים ממנו שניגנו את המוזיקה שלו בתחנות הרדיו האזוריות באירועים ובמועדונים.
ב-2004, שהיה בן 16 התחיל להופיע במועדונים גדולים בישראל עד שהתגייס לצה"ל ומשם נעצרה הקריירה המוזיקלית שלו.
לאחר שחרורו מצה"ל בשנת 2009, המשיך חן להתעסק בהפקת מוזיקה. במהלך תקופה זו החל חן להפיק רמיקסים לזמרים מוכרים כמו עומר אדם, אייל גולן, עדן בן זקן, משה פרץ, ליאור נרקיס, סטטיק ובן-אל תבורי, רגב הוד, נועה קירל אגם בוחבוט ועוד רבים וטובים. חלק מההפקות יצאו באופן רשמי והתנגנו במועדונים הגדולים בארץ.
ב-2012–2013, חן עבד בתור DJ באוניות נופש של מנו ספנות וונוס ספנות שהפליגו בים התיכון.
ב-2014, למד חן במכללת BPM הפקה ויצירה של מוזיקה אלקטרונית. בסיום לימודיו קיבל תעודות בינלאומיות מטעם Steinberg ו אבלטון
ב-2017, החל ליבה להפיק מוזיקה מקורית, באותה תקופה חתם חן בחברת התקליטים Artists Network Revolution שדאגה לקדם אותו ולהפיץ את המוזיקה שלו בחנויות ובאתרי הסטרימינג.
ב-23 ביולי 2015, הפיק ליבה ביחד עם גלעד מרקוביץ גרסה נשית לשיר Golden Boy של נדב גדג' בביצועה של הזמרת ליטל קריחלי. שהשיר השתחרר הם הוזמנו להופיע איתו בשידור חי בערוץ 24 בתוכניתו של איציק זוהר "עולם הזוהר".
ב-4 באפריל 2017, החל ליבה בפרויקט שיתופי פעולה אלקטרוניים.
הזמר הראשון שהתארח בפרויקט היה איציק אורלב וביחד הם יצרו את הסינגל "Mahawal".
ב-30 בינואר 2018, השתחרר רמיקס רשמי לשיר טיקיטאס של נועה קירל, סטפן לגר ואריסה שהפיק ליבה. באותו יום, קירל הופיעה עם הרמיקס בגמר התוכנית אקס פקטור ישראל, רגע לפני הכרזת זוכה העונה.
ב-4 באפריל 2018, שבוע לפני גמר אירוויזיון 2018 שחרר ליבה רמיקס לשיר Toy של נטע ברזילי שצבר תאוצה גדולה לאחר זכייתה בגמר.
ב-8 באוגוסט 2018, הפיק ליבה את הסינגל "Leibailar", אותו שר הזמר הפורטוגזי ספיניו.
ב-25 באוגוסט 2018, רגב הוד אירח את רולי אייזן בשיר "בעיר הגדולה" אותו הפיקו ומיקססו אלי אדרי וחן ליבה .
ב-8 בנובמבר 2018, הפיק ליבה את הסינגל "Cuba Libre". השיר הגיע באותה תקופה למקום 2 בקטגוריית 100 השירים הנמכרים של אתר המוזיקה האלקטרונית העולמי Beatport.
ב-17 באפריל 2019, אירח ליבה בפרויקט שלו את הזמרת סיוון בהנם, לשעבר סולנית במשפחת תאקט וביחד הם הוציאו את הסינגל "Electrafied" עם המפיק חן מנצור.
ב-6 ביוני 2019, הפיק, הלחין וכתב ביחד עם מתנאל אברג'ל את שיר העלייה של קבוצת הכדורגל מכבי עירוני אשדוד. את השיר ביצע אלקנה מרציאנו זוכה העונה השלישית של דה וויס ישראל.
ב-5 בספטמבר 2019, הפיק ליבה ביחד עם אלי ארביב את השיר "Bim Bam Bomb" שהצליח מאוד וזכה להתנגן במועדונים הכי גדולים בישראל.
ב-4 בפברואר 2020, הפיק ליבה סינגל חדש ביחד עם אלי ארביב והזמרת מור יפרח "The Beginning Of The Future".
ב-31 במרץ 2020, הפיק ליבה את השיר "Little Bee" בביצועה של הזמרת עדי ורסנו.
ב-19 במאי 2020, הפיק ליבה את השיר "Save My Life" ביחד עם המפיק והמלחין תומר אהרון.
ב-24 במאי 2020, ליאור נרקיס אירח את ברי סחרוף בשיר חדש שנקרא "עושים כבוד ללילה" אותו הפיק תמיר צור והלחינו אותו צליל קליפי וחן ליבה.
ב-9 בספטמבר 2020, הפיק ליבה את השיר "Dance In The Rainbow" בשיתוף פעולה נוסף עם תומר אהרון, את השיר ביצעה הזמרת נעמי עזרן.
ב-10 בפברואר 2021, אירח ליבה בסינגל החדש שלו את הזמר אלון שר מווקה פיפל בשיר "One Time Lover".
ב-26 במאי 2021, ליבה הפיק הלחין וכתב שיר חדש שנקרא 'You Can Put This Behind You" ביחדד עם הזמר James Timms מבריטניה.
ב-1 בספטמבר 2021, הפיקו הלחינו וכתבו ליבה, דותן ג'ננה וירדן צור את השיר "Till The Sun Will Rise" בו התארחה הזמרת ספיר ברייר.
ב-24 בנובמבר 2021, ליבה אירח את ספיר מסיקה בסינגל חדש שנקרא ״אמא דנה - מאמא יא מאמא״ שיר שנכתב והולחן על ידי חן ומתן שרון.
ב-27 בינואר 2022, משחרר ליבה סינגל חדש לכבוד יום המשפחה (יום האם לשעבר) שנקרא ״I Love You Mom" ומארח בשיתוף פעולה מיוחד זמרת מניגריה.
פייג' הווארד
פייג' קרלייל הווארד (באנגלית: Paige Carlyle Howard; נולדה ב-5 בפברואר 1985) היא שחקנית קולנוע וטלוויזיה אמריקאית.
ביוגרפיה.
היא בתו של הבמאי רון הווארד. אחותה היא השחקנית ברייס דאלאס הווארד.
הווארד למדה בבית הספר לאמנויות טיש באוניברסיטת ניו יורק.
קריירה.
האוורד ביצעה את הופעת הבכורה שלה בתיאטרון וינייארד בניו יורק, כשגילמה את מארי רוז במחזה של ג'יימס מתיו ברי, "מארי רוז", שביימה טינה לנדאו.
לאחר תפקידים אורחים בסדרות הטלוויזיה "מדיום" ו-"90210", הופיעה פייג' בהופעת בכורה שלה בתפקיד ראשי בסרט הקומדיה "קיץ מסחרר" לצד ג'סי אייזנברג בשנת 2009. הסרט זכה לשבחי הביקורת. לאחר מכן קיבלה תפקידים ראשיים בסרטים כמו "המעסיק" ו-"Cheesecake Casserole".
ב־25 במאי 2013 זכתה האוורד בפרס השחקנית המשנה הטובה ביותר בפרסי הסרטים בלוס אנג'לס על תפקידה בסרט "המעסיק".
2300 Jackson Street
2300 Jackson Street הוא אלבום האולפן האחרון של להקת "הג'קסונים". האלבום יצא לאור ב-30 במאי 1989. זהו האלבום הראשון של הלהקה בה לא השתתף מייקל ג'קסון, שעזב את הלהקה יחד עם אחיו הגדול מרלון ג'קסון.
הפקה.
שם האלבום לקוח מכתובת הבית בו גדלו ילדי המשפחה בילדותם בעיירה גארי באינדיאנה. האלבום הוקלט באולפן ההקלטות שהיה בביתו של טיטו ג'קסון בלוס אנג'לס ונמכר בכחצי מיליון עותקים והגיע למקום ה-59 במצעד הבילבורד 200.